b"\n_START_ARTICLE_\nMonument per a la Continuaci\xc3\xb3 de la Catedral de Girona\n_START_SECTION_\nDescripci\xc3\xb3\n_START_PARAGRAPH_\n\xc3\x89s una est\xc3\xa0tua de bronze al primer repl\xc3\xa0 de les escales de la Pera, comen\xc3\xa7ant des del carrer de la For\xc3\xa7a, davant la Pabordia. Simbolitza un mestre d'obres amb comp\xc3\xa0s de mesures a la m\xc3\xa0 dreta i en posici\xc3\xb3 d'estudi sobre una taula de forma c\xc3\xbabica i on a la cara superior hi ha un pl\xc3\xa0nol de la catedral de Girona, tapant amb el bra\xc3\xa7 dreta la part del claustre i treballant sobre la zona de la nau. En general est\xc3\xa0 ple de s\xc3\xadmbols cabal\xc3\xadstics i esot\xc3\xa8rics. Al costat dret hi ha la inscripci\xc3\xb3 sobre el motiu de l'est\xc3\xa0tua: SIS-CENT\xc3\x88 ANIVERSARI DE LA PRIMERA REUNI\xc3\x93 DE MESTRES D'OBRA PER DECIDIR LA CONTINUACI\xc3\x93 DE LA CATEDRAL DE GIRONA, 1386-1986. El conjunt descansa sobre una base de pedra de Girona polida."